b'\n_START_ARTICLE_\nKendra Wilkinson\n_START_SECTION_\nBiografi\n_START_PARAGRAPH_\nKendra Wilkinson blev f\xc3\xb8dt i San Diego, Californien. Hun er af irsk, ukrainsk og engelsk afstamning. Hendes mor var oprindeligt fra New Jersey, og havde v\xc3\xa6ret cheerleader for Philadelphia Eagles. Hendes far voksede op i Pennsylvania og New Jersey. Wilkinson gik i gymnasiet, hvor hun dimitterede i 2003. Hun spillede softball for seks \xc3\xa5r med Clairemont Bobby Sox. Hun begyndte at arbejde som glamour model og har ogs\xc3\xa5 kort arbejdet som kontorassistent for en tandl\xc3\xa6ge.\n_START_SECTION_\nKarriere\n_START_PARAGRAPH_\nWilkinson m\xc3\xb8dte Hugh Hefner i april 2004. Kort tid efter de m\xc3\xb8dtes bad Hefner Wilkinson om at v\xc3\xa6re en af hans k\xc3\xa6rester, og hun flyttede ind p\xc3\xa5 Playboy Mansion. Hun var ogs\xc3\xa5 med p\xc3\xa5 TV-serien The Girls Next Door, der fulgte hendes liv med Holly Madison og Bridget Marquardt._NEWLINE_Hun flyttede ud af pal\xc3\xa6et i 2009 efter at have m\xc3\xb8dt sin kommende mand, og filmede sin egen TV-serie til E! kaldet Kendra. Den f\xc3\xb8rste s\xc3\xa6son handlede om hende, der bor alene og planl\xc3\xa6gger sit bryllup.\n_START_SECTION_\nPrivatliv\n_START_PARAGRAPH_\nWilkinson blev gift med Hank Baskett (Henry Randall Baskett III) i juni 2009 p\xc3\xa5 Playboy Mansion. I december 2009 f\xc3\xb8dte hun sit f\xc3\xb8rste barn, en dreng ved navn Hank Baskett IV (Henry Randall Baskett IV).'